Shiitake
(Lentinula edodes) utawa jamur hioko lan asring ditulis minangka jamur shitake iku jamur pangan asal Asia Wétan sing misuwur ing saindhenging donya kanthi jeneng asliné ing basa Jepang. Shiitake kanthi barès ateges jamur saka wit shii (Castanopsis cuspidata) amarga watang wité sing wis kropos wujud papan tuwuh jamur shiitake.

Spesies iki mbiyèné tau ditepungi minangka Lentinus edodes. Ahli botani Inggris sing jenengé Miles Joseph Berkeley njenengi spésies iki minangka Agaricus edodes ing taun 1878.

Shiitake akèh dibudidayakaké ing Tiongkok, Koréa lan Jepang lan bisa ditemoni ing alam bébas ing laladan pagunungan ing Asia Kidul-wétan.

Shiitake sajeroning basa Tionghoa diarani xiānggū (Hanzi: 香菇, "jamur arum"), éwadéné sing kuwalitasé dhuwur mawa payung sing luwih kandel diarani dōnggū (Hanzi: 冬菇, "jamur usum adhem") utawa huāgū (花菇, "jamur kembang") amarga ing pérangan dhuwur lumahing payung ana motif retak-retak kaya megar.

Ing Indonésia sok dijenengi jamur jèngkol , amarga wangun lan aromané kaya jèngkol sanajan kanggo sapérangan wong rasa jamur iki kaya rasa peté.

Dhèskripsi 
Jamur shiitake tuwuh ing lumahing watang kayu sing ngopos saka wit Castanopsis cuspidata, Castanea crenata (kastanye), lan sajenis wit èk Quercus acutissima. Watang saka awak woh asring mlengkung, amarga shiitake tuwuh munggah saka lumahing watang kayu sing diyasa. Payung mbukak amba, warna coklat tuwa mawa wulu-wulu alus ing pérangan ndhuwur lumahing payung, éwadéné pérangan ngisor payung warna putih.

Jamur ngandhut racun spésies Omphalotus guepiniformis  katon rada mèmper karo jamur shiitake saéngga akèh wong sing kapusan lan keracunan.

Sajarah budidaya

Réferènsi 
 Tsuji, Shizuo (1980). Japanese Cooking: A Simple Art. New York: Kodansha International/USA.
 Yun Ho Choi, et al. (2005). "Inhibition of Anaphylactic Reaction and Mast Cell Activation by the Methanol Extract of Letinus edodes". Chonbuk National University, Republic of Koréa. (unpublished)

Pranala njaba 
 Shiitake Gunung Kawi menanti pembudidaya
 Gelegak industri cendawan Jepang, jamur ampuh melawan penyakit "seram"
 Potential of fungi used in traditional Chinese medicine: Shiitake/Shiang-gu (Lentinula edodes) 

Basidiomycetes
Jamur pangan
Bahan pangan Jepang